શીર્ષક: Ind Vs Eng ત્રીજી ટેસ્ટ : અમદાવાદ ટેસ્ટમાં ભારતનો 10 વિકેટે વિજય, અક્ષર પટેલ મૅચ હીરો - TOP NEWS\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આજે મૅચના બીજા દિવસે ભારતની ઇનિંગ 145 રનમાં આટોપાઈ ગઈ હતી. પરંતુ પછી ઇંગ્લેન્ડ પણ તેના બીજા દાવમાં માત્ર 81 રનમાં ઑલઆઉટ થઈ ગયું છે. હતું. જેથી ભારતને જીતવા માટે માત્ર 49 રનની જરૂર હતી. ભારતે લક્ષ્ય વટાવી મૅચ જીતી લીધી હતી.

આ પૂર્વે બીજો દાવ લેવા ઉતરેલી ઇંગ્લૅન્ડની ટીમ ઉપર ગુજરાતી બોલર અક્ષર પટેલ ભારે પડ્યો હતો. તેમણે 5 વિકેટો લઈ લીધી હતી. વળી અશ્વિને પણ 4 વિકેટો લીધી અને વૉશિંગ્ટને એક વિકેટ લીધી હતી.

આમ ઇંગ્લેન્ડ પહેલા દાવમાં માત્ર 112માં સમેટાયા બાદ બીજા દાવમાં પણ ધરાશાયી થઈ ગયું છે. જોકે ભારત પણ પહેલા દાવમાં વધુ મોટો સ્કૉર નહોતું કરી શક્યું. 

ભારત પણ માત્ર 145 રનોમાં ઑલઆઉટ થઈ ગયું છે. ત્રીજી ટેસ્ટમાં માત્ર બે દિવસમાં કુલ 30 વિકેટો પડી છે. 

આ પહેલાં ઇંગ્લૅન્ડના બૉલર જૉ રુટે આઠ રન આપીને પાંચ વિકેટ લીધી હતી અને ભારતની ઇનિંગને આટોપવામાં મહત્ત્વપૂર્ણ ભૂમિકા ભજવી હતી.

ત્રણ મૅચમાં 2-1 સાથે ભારત આગળ છે હવે તથા આ મૅચની વિજેતા ટીમના વર્લ્ડ ટેસ્ટ ચૅમ્પિયનશિપ માટે ક્વૉલિફાય થવાના ચાન્સ જીવંત રહેશે. 

ત્રીજી ટેસ્ટ, બીજો દિવસ

ઇંગ્લૅન્ડના 112 રનના જવાબમાં દાવ લેવા ઉતરેલી ભારતીય ટીમ રોહિત શર્માની વિકેટ બાદ ખખડી ગઈ હતી અને એક પછી એક વિકેટ પડવા લાગી હતી.

કૅપ્ટન રુટે ભારતીય બૅટ્સમૅન રવિચંદ્રન અશ્વિન, અક્ષર પટેલ, જસપ્રિત બુમરાહ, વૉશિંગ્ટન સુંદર તથા રિષભ પંતને પૅવૉલિયન મોકલીને ભારતીય ઇનિંગને હચમચાવી નાખવામાં ચાવીરુપ ભૂમિકા ભજવી હતી.

ટેસ્ટ મૅચમાં આ તેમનું અત્યારસુધીનું સર્વશ્રેઠ પ્રદર્શન છે. સામે છેડે જેક લિચે ચાર અને જોફરા આર્ચરે એક વિકેટ લીધી હતી.

ભારતીય ટીમ 145 રનમાં ઑલઆઉટ થઈ ગઈ હતી અને પહેલી ઇનિંગના આધારે 33 રનની લીડ મેળવી હતી.

મહેમાન પર અક્ષર ભારે

બીજો દાવ લેવા ઉતરેલી ઇંગ્લૅન્ડની ટીમની શરૂઆત ખાસ સારી રહી ન હતી. તેના બે ખેલાડી અક્ષર પટેલની પહેલી ઑવરમાં જ આઉટ થઈ ગયા હતા.

અક્ષર પટેલે પહેલા જ દડે ઝેક ક્રાઉલીની વિકેટ ખેરવી હતી. પહેલી ઑવરના ત્રીજા દડે ઇંગ્લૅન્ડે જોની બૅર્સ્ટોની વિકેટ ગુમાવી હતી. એ સમયે ટીમે માત્ર બે રન જ કર્યા હતા.

પહેલી ઇનિંગમાં અક્ષર પટેલે 21.4 ઑવરમાં 38 રન આપીને છ વિકેટ ઝડપી ખેરવી હતી. ભારતના સ્પિનર આર. અશ્વિને 16 ઑવરમાં 26 રન આપીને ત્રણ વિકેટ લીધી હતી, જ્યારે ઈશાંત શર્માએ એક વિકેટ લીધી હતી.

જોકે બીજી ઇનિંગમાં પણ અક્ષર પટેલ અને આર. અશ્વિને તરખાટ મચાવ્યો છે.

ભારત-પાકિસ્તાન સરહદ ઉપર ગોળીબાર...